Hej Bolius


Om 3-4 år forventer jeg at skulle udskifte mit naturgasfyr. Er man kommet så langt med vedvarende energi at man kan overveje at gå over til el-varme i stedet for ? Det drejer sig om et helt almindeligt - velisoleret parcelhus på 133 m


mvh Henning


Skal udskifte gasfyr, skal vi vælge en anden varmekilde?
Hej Henning


Der kan og vil ske meget de næste 3-4 år. Både med den danske politik, som bare det sidste år har ændret meget på energipolitikken, og med de anlæg som findes. Lige pt (og formentlig også om 3-4 år) vil min anbefaling være at få en luft-vandvarmepumpe. Den bliver dækket af de fradrag som der i øjeblikket er med elvarmeafgift, og så er det i forvejen en rigtig god og billig metode. Man kan få luft-vandvarmepumper med en SCOP på 5-6. Det betyder at for hver kWh el der bruges, produceres der 5-6 kWh varme. Så på den måde får man en ret god effekt for et relativt beskedent indskud. Vi har lavet en sammenligning af opvarmningsformer i denne artikel [Det koster de forskellige opvarmningsformer](https://www.bolius.dk/det-koster-de-forskellige-opvarmningsformer-887/)

Om det holder om 3-4 år vil jeg ikke love, men jeg tror at varmepumperne vil være udviklet enormt meget. 

